Kamu bisa jelasin ke aku soal Maximilien de Robespierre dalam bahasa melayu?

Maximilien François Marie Isidore de Robespierre 6 Mei 1758 – 28 Julai 1794 ialah seorang peguam, ahli politik dan seorang daripada tokoh Revolusi Perancis yang paling terkenal dan berpengaruh.

Sebagai ahli Estates-General, Persidangan Konstituen Kebangsaan dan clubs des Jacobins, beliau menganjurkan pemansuhan pengabdian dan hukuman bunuh, sambil menyokong kesaksamaan hak asasi manusia, hak mengundi sejagat dan penubuhan republik. Beliau menentang peperangan dengan Austria dan kemungkinan rampasan kuasa oleh Marquis La Fayette. Sebagai ahli Jawatankuasa Keselamatan Awam, beliau memainkan peranan penting dalam apa yang dikenali sebagai Pemerintahan Ganas, yang berakhir beberpa bulan selepas beliau ditahan dan dikenakan hukuman bunuh pada bulan Julai 1794.

Beliau dipengaruhi para filsuf Zaman Pencerahan abad ke-18 seperti Jean-Jacques Rousseau dan Montesquieu, dan beliau berkebolehan mengutarakan pendapat golongan borjuis sayap kiri. Beliau dikatakan berbadan sederhana dan sempurna dari segi pakaian dan pembawaan diri. Penyokongnya memanggil beliau 'si Amanah' sementara musuh pula memanggilnya  'dictateur sanguinaire'  (diktator yang haus darah).